નવી દિલ્હી, 7 માર્ચ: વડાપ્રધાન નરેન્દ્ર મોદી આગામી 13 માર્ચના રોજ શ્રીલંકાના પ્રવાસે જવાના છે અને અત્રે તેઓ શ્રીલંકાની સંસદને સંબોધિત પણ કરવાના છે. જોકે એ પહેલા ભારતીય વિદેશ મંત્રી સુષમા સ્વરાજ કોલંબો પહોંચી ચૂક્યા છે. તેઓ બંને દેશોની વચ્ચે ઉચ્ચસ્તરીય દ્વિપક્ષીય વાર્તાના ત્રીજા દૌરમાં સામેલ થશે અને નરેન્દ્ર મોદીના પ્રવાસ માટે પૃષ્ઠભૂમિ તૈયાર કરશે. આ તમામની વચ્ચે શ્રીલંકાના વડાપ્રધાન રનિલ વિક્રમસિંઘે જણાવ્યું છે કે ભારતીય માછીમારો જો શ્રીલંકાની હદમાં આવી જાય અને તેમની પર ગોળીબાર કરવામાં આવે તો તે માનવાધિકારોનું ઉલ્લંઘન નથી.